โจวันนี ตราปัตโตนี เข้ามารับตำแหน่งผู้จัดการทีมในฟุตบอลโลก 2002 โดยพวกเขาแพ้ให้กับเจ้าภาพร่วมเกาหลีใต้ในการแข่งขันรอบ 16 ทีมสุดท้าย 1-2 โดยเป็นนัดที่ได้รับการวิจารณ์มากที่สุดนัดหนึ่ง จากการที่่ผู้เล่นอิตาลีสามารถส่งบอลเข้าประตูได้ในช่วงต่อเวลา แต่ผู้ตัดสินกลับตัดสินว่าเป็นการล้ำหน้า และยังแจกใบแดงไล่ ฟรันเชสโก ตอตตี ออกจากสนามรวมถึงให้จุดโทษแก่เกาหลีใต้อย่างค้านสายตา ไบรอน โมเรโน ผู้ตัดสินได้รับการวิจารณ์ว่ามีเจตนาทุจริตในการช่วยเหลือเกาหลีใต้